CELEX: 32011R0604
Language: et
Date: 2011-06-20 00:00:00
Title: Komisjoni rakendusmäärus (EL) nr 604/2011, 20. juuni 2011 , teatavate kaupade klassifitseerimise kohta kombineeritud nomenklatuuris

23.6.2011   
            
            
               ET
            
            
               Euroopa Liidu Teataja
            
            
               L 163/12
            
         KOMISJONI RAKENDUSMÄÄRUS (EL) nr 604/2011,
   20. juuni 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuni 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Silindriline terasmahuti pikkusega umbes 30 cm ja läbimõõduga umbes 3 cm (nn turvapadja täitmisseade).
                              Seade koosneb pistmikust, käivitist, pürotehnilist ainet sisaldavast mahutist, gaasisegu sisaldavast mahutist, filtritest ja gaasi pihustusotsakust.
                              Gaasisegus on dilämmastikoksiid, argoon ja heelium.
                              Kui mootorsõiduki andurisüsteemi elektrisignaal aktiveerib käiviti, käivitub protsess, mille käigus pürotehniline aine süttib, gaasid kuumenevad ning tekib kõrge rõhk. Seejärel gaasid vabanevad pihustusotsaku kaudu ja täidavad turvapadja.
                              Seade on ette nähtud mootorsõiduki turvapadjasüsteemi jaoks.
                           
                        
               
                  8708 95 99
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVII jaotise märkusega 3 ning CN-koodide 8708, 8708 95 ja 8708 95 99 sõnastusega.
                  Seadme otstarve on täita turvapadi gaasidega ilma pürotehnilise efektita grupi 36 tähenduses. Seetõttu ei või seda klassifitseerida rubriiki 3604.
                  „Generaatorigaasi generaatorid” on tooted, mis toodavad koksist, antratsiidist või muust süsinikku sisaldavast ainest gaaskütust. Gaasi tekitamine pürotehniliste ainete kiire keemilise reaktsiooni (plahvatus) tulemusel ei kuulu rubriigi 8405 rakendusalasse. Seetõttu ei või turvapadja täitmisseadet klassifitseerida rubriiki 8405. (Vt ka HSi selgitavad märkused, rubriik 8405, punktid A ja B).
                  Kuna seade on täispuhumissüsteemiga turvapadja osa (vt ka HSi selgitavad märkused, rubriik 8708, punkt O), tuleb see klassifitseerida CN-koodi 8708 95 99 alla.
               
            
                  
                              2.
                           
                           
                              Silindriline terasmahuti pikkusega umbes 21 cm ja läbimõõduga umbes 5 cm (nn turvapadja täitmisseade ).
                              Seade koosneb pistmikust, käivitist, pürotehnilist ainet sisaldavast mahutist, paisumiskambrist, filtritest ja gaasi pihustusotsakust.
                              Kui mootorsõiduki andurisüsteemi elektrisignaal aktiveerib käiviti, käivitub protsess, mille käigus pürotehniline aine süttib ja paisumiskamber täitub gaasidega, mis tekitavad kõrge rõhu. Seejärel gaasid vabanevad pihustusotsaku kaudu ja täidavad turvapadja.
                              Seade on ette nähtud mootorsõiduki turvapadjasüsteemi jaoks.
                           
                        
               
                  8708 95 99
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVII jaotise märkusega 3 ning CN-koodide 8708, 8708 95 ja 8708 95 99 sõnastusega.
                  Seadme otstarve on täita turvapadi gaasidega ilma pürotehnilise efektita grupi 36 tähenduses. Seetõttu ei või seda klassifitseerida rubriiki 3604.
                  „Generaatorigaasi generaatorid” on tooted, mis toodavad koksist, antratsiidist või muust süsinikku sisaldavatest ainetest gaaskütust. Gaasi tekitamine pürotehniliste ainete kiire keemilise reaktsiooni (plahvatus) tulemusel ei kuulu rubriigi 8405 rakendusalasse. Seetõttu ei või turvapadja täitmisseadet klassifitseerida rubriiki 8405. (Vt ka HSi selgitavad märkused, rubriik 8405, punktid A ja B).
                  Kuna seade on täispuhumissüsteemiga turvapadja osa (vt ka HSi selgitavad märkused, rubriik 8708, punkt O), tuleb see klassifitseerida CN-koodi 8708 95 99 alla.